PPG Paints Arena

PPG Paints Arena er en innendørs flerbrukshall i Pittsburgh i Pennsylvania. Den er hjemmebanen til NHL laget Pittsburgh Penguins. Anlegget ble ferdigstilt i 2010, med en kostnad på $321 millioner. Den erstattet Penguins' tidligere hjemmebane, Civic Arena (tidligere kjent som Mellon Arena), fra 1961 som lå på nabotomten. Denne ble revet vinteren 2011/2012 og tomten, som eies av Penguins, er foreløpig parkeringsplass. Umiddelbart etter at hallen ble åpnet i 2010, ble den hyldet for å være blant verdens beste arenaer, og vant «Best New Major Concert Venue» i Pollstar Concert Industry Awards og «Best NHL Arena» i en spørreundersøkelse i Sports Business Journal. Arenaen het opprinnelig Consol Energy Center (CEC) etter at Consol Energy kjøpte navnerettighetene i desember 2008. Det nåværende navnet kommer fra Pittsburgh-baserte PPG Industries, som kjøpte navnerettighetene i oktober 2016. Kapasitet Arenaens tilskuerkapasitet for ishockey er satt til 18 087 for ishockey, til ære for draktnummeret til Sidney Crosby, 87, og 19 000 for basketball. Ved konserter har arenaen en kapasitet på mellom 14 536 når scenen plasseres ved en av endene, og 19 758 når scene plasseres midt i arenaen. Arenaen har også 1 950 klubbseter og 66 losjer, til ære for draktnummeret til Mario Lemieux, 66. Interiøret er etter modell av hjemmearenaen til Arizona Coyotes Gila River Arena i Phoenix. Referanser Eksterne lenker (en) Offisielt nettsted (en) PPG Paints Arena – kategori av bilder, video eller lyd på Commons Offisielt nettsted Markering av stedet og tidligere bebyggelse der hallen ble bygget Arkivert 29. juni 2011 hos Wayback Machine. Salkart Arkivert 26. november 2024 hos Wayback Machine. Presentasjon av arenaens avanserte teknologi